Διάταξη του Δικαστηρίου (πρώτο τμήμα) της 22ας Οκτωβρίου 2012 —Šujetová
(Υπόθεση C-252/11)
«Προδικαστική παραπομπή — Κατάργηση της δίκης»
Προδικαστικά ερωτήματα — Αρμοδιότητα του Δικαστηρίου — Η υπόθεση που εκκρεμεί ενώπιον του αιτούντος δικαστηρίου κατέστη άνευ αντικειμένου — Κατάργηση της δίκης (Άρθρο 267 ΣΛΕΕ) (βλ. σκέψεις 13-15)
Αντικείμενο
Αίτηση προδικαστικής αποφάσεως — Krajský súd v Prešove (Σλοβακία) — Ερμηνεία των άρθρων 6, παράγραφος 1, και 7, παράγραφος 1,
της οδηγίας 93/13/ΕΟΚ του Συμβουλίου, της 5ης Απριλίου 1993, σχετικά με τις καταχρηστικές ρήτρες των συμβάσεων που συνάπτονται
με καταναλωτές (ΕΕ L 95, σ. 29) — Εθνική διάταξη παρέχουσα την αποκλειστική αρμοδιότητα για την εκδίκαση αιτήματος περί ακυρώσεως
διαιτητικής αποφάσεως στο δικαστήριο στην περιφέρεια του οποίου διεξήχθη η διαιτητική διαδικασία — Εθνική διάταξη προβλέπουσα
για το δικαστήριο αυτό την υποχρέωση, μετά την τυχόν ακύρωση της διαιτητικής αποφάσεως, να συνεχίσει τη δίκη χωρίς να εξετάσει
εκ νέου την κατά τόπον αρμοδιότητά του — Σύμβαση διαιτησίας ή ρήτρα διαιτησίας με καταχρηστικό χαρακτήρα
Διατακτικό
Καταργείται η δίκη επί της αιτήσεως προδικαστικής αποφάσεως που υπέβαλε το Krajský súd v Prešove (Σλοβακία), με απόφαση της
7ης Απριλίου 2011, στην υπόθεση C-252/11.